། །དཔལ་ལྡན་ས་སྐྱ་པའི་སྔགས་ཕྱོགས་ཀྱི་བསྟན་འཛིན་ངོར་རྫོང་རྣམ་གཉིས་ཀྱི་ཀྱེ་རྡོ་རྗེ་མན་ངག་ལུགས་ཀྱི་ཕྱག་ལེན་གྱི་རིམ་པ་གཙོ་བོར་གྱུར་པའི་ཟབ་མོའི་
གནད་འགའ་ཞིག་ལ་བཞེད་ཚུལ་མི་འདྲ་བའི་གྲུབ་མཐའི་རྣམ་གཞག་མདོ་ཙམ་བཤད་པ་ལུགས་གཉིས་གསལ་བའི་ཉིན་བྱེད་ཅེས་བྱ་བ་བཞུགས་སོ།།
529

ཀྱེ་རྡོར་ཆོས་སྐོར་
امه
།ན་མོ་གུ་རུ་བུདྡྷ་དྷྭ་ཛ་ཡེ། བླ་མ་དང་གཉིས་སུ་མེད་པའི་རྗེ་བཙུན་ངག་གི་དབང་ཕྱུག་ལ་གུས་པས་ཕྱག་འཚལ་ལོ། །གངས་ཅན་ལྗོངས་འདིར་ཐུབ་དབང་རྒྱལ་
ཚབ་མཆོག །ས་སྐྱའི་བླ་ཆེན་ཡབ་སྲས་ཁུ་དབོན་སོགས། །རིམ་པར་བྱོན་པ་རྣམས་དང་ཁྱད་པར་དུ། །སྔགས་འཆང་བསྟན་པའི་ཉི་མས་བདག་སྐྱོངས་ཤིག །གཞན་ཡང་བཀའ་དྲིན་
མཉམ་མེད་འཁོར་ལོའི་མགོན། །གྲུབ་མཆོག་དེད་དཔོན་བསོད་ནམས་དབང་པོ་དང༌། །སྦས་པའི་སངས་རྒྱས་སྔགས་འཆང་གྲགས་པའི་མཚན། །རྒྱལ་བའི་སྤྱི་གཟུགས་མུས་པ་ཆེན་པོ་
སོགས། །རྩ་བའི་བླ་མ་རྣམས་ལ་གུས་བཏུད་ནས། །ས་སྐྱའི་བསྟན་འཛིན་ངོར་རྫོང་རྣམ་གཉིས་ཀྱི། །སོ་སོའི་མཁས་པ་དག་གི་བཞེད་པའི་སྲོལ། །ཅུང་ཟད་འདྲ་མིན་འགའ་ཞིག་ཕྱོགས་
530

অ
আ
།གཅིག་ཏུ། །བསྡེབས་པ་འདི་ལ་བློ་གསལ་འཇུག་པར་རིགས། །དེ་ལ་འདིར་བོད་ཡུལ་བསྟན་པའི་མངའ་བདག་རྗེ་བཙུན་ས་སྐྱ་པའི་ཡབ་ཆོས་དྲི་མ་མེད་པ་
དགེས་མཛད་རྡོ་རྗེ་མན་ངག་ལུགས་ཞེས་ཡོངས་སུ་གྲགས་པའི་ལམ་སྲོལ་རྨད་དུ་བྱུང་བ་འདི་ཉིད་ལ། ས་སྐྱ་པའི་སྔགས་ཕྱོགས་ཀྱི་བསྟན་འཛིན་གྱི་གཙུག་རྒྱན་ངོར་རྫོང་རྣམ་གཉིས་ཀྱི་
མཁས་པ་སོ་སོའི་གྲུབ་མཐའི་བཞེད་སྲོལ་མི་འདྲ་བ་དུ་མ་ཞིག་སྣང་བ་ལས། འདིར་ཕྱག་ལེན་གྱི་རིམ་པ་གཙོ་བོར་གྱུར་པའི་ཟབ་མོའི་གནད་རགས་རིམ་ཞིག་བློ་གསལ་རྣམས་འཇུག་པ་བདེ་
བའི་ཕྱིར་ཕྱོགས་གཅིག་ཏུ་སྡེབ་སྟེ་སྤེལ་བ་ལ་དོན་གསུམ་སྟེ། གསུང་ངག་འཆད་དུས་སྣང་གསུམ་གྱི་སྔོན་དུ་དབང་བསྐུར་ངེས་པར་འགྲོ་དགོས་པ་དང་མི་དགོས་པའི་རྣམ་གཞག་བཤད་
531

པ། སེམས་བསྐྱེད་ཀྱི་བརྒྱུད་པ་དང་སློབ་མ་རྗེས་བཟུང་ལ་གྲངས་ངེས་ཡོད་མེད་སོགས་དོན་ཚན་བརྒྱད་ཀྱིས་བཞེད་ལུགས་མི་འདྲ་བའི་རྣམ་དབྱེ་བཤད་པ། ཚོགས་ཀྱི་འཁོར་ལོའི་མཐའ་དཔྱད་ཞར་ལས་འོང་བའི་ལེགས་བཤད་ཀྱི
ཆ་འགའ་ཞིག་བསྟན་པ་དང་གསུམ་ལས། དང་པོ་ལ་མཁས་པ་སྔ་རབས་པའི་དོགས་སྤོང་བཤད་པ་དང༌། ཕྱིས་ཀྱི་མཁས་པའི་ལེགས་བཤད་ལས་འབྱུང་ཚུལ་བཤད་པའོ། །དང་པོ་ནི། པཎྜི་ཏ་ཆེན་པོ་ཤཱཀྱ་མཆོག་ལྡན་གྱིས་
མཛད་པའི་གསུང་ངག་རྩོད་སྤོང་ལས་འདི་ལྟར་འབྱུང་སྟེ། ན་མ༔ གུ་རཱ་ཝེ། རྗེ་བཙུན་ཕྱི་མའི་གཞུང་འཛུགས་པར། །ཁས་ལེན་བྱེད་པོའི་མཁས་གང་འགའ། །ཁོ་བོ་ཅག་གི་རྗེ་བླ་མས། །ལམ་འབྲས་དབུ་ཞབས་དཀྲུགས
ཞེས་ཟེར། །སྣང་གསུམ་ཐོག་མར་རྒྱ་དུས་ཀྱི། །དབང་བསྐར་མི་མཛད་པས་དཀྲུགས་ན། །རྗེ་བཙུན་ཆེན་པོའི་གཞུང་ཇི་ལྟའི། །ཁྲིད་ཡིག་མཛད་པས་དེ་ཐལ་ལོ། །སྐབས་དེར་དངོས་སུ་མ་བཤད་ཀྱང་། །དོན་གྱི་ཐོབ་པ་ཡིིན་ཞེ་ི
ན། །ཐོག་མར་བློ་ཆོས་སུ་འགྲོ་བའི། །གདམས་ངག་འཆད་ལ་དབང་མི་དགོས། །བླ་མའི་རྣམ་གཞག་བཤད་ཙམ་གྱིས། །དབང་བསྐུར་སྔོན་དུ་འགྲོ་དགོས་ན། །བླ་མར་མཆོད་བརྗོད་བྱས་པ་ཡི། །གཞུང་ལུགས་ཀུན་ལ་དེར་
ཐལ་ལོ། །དེ་ལྟར་གཞུང་གི་གོ་རིམ་བཞིན། །གང་ཟག་གཅིག་ཉིད་དཀྲི་བ་ཡི། །ཁྲིད་འཆད་ཚེ་ན་རྒྱུ་དུས་ཀྱི། །དབང་བསྐུར་གང་དུ་བཤད་པ་དེར། །མཛད་པས་གོ་རིམ་འཁྲུག་འགྱུར་ན། །འོག་ཏུ་བཤད་པ་ཐམས་ཅད་ཀྱི། །

আ
།གོང་དུ་བཤད་པ་སྨོས་ཅི་དགོས། །ཉམས་སྣང་རྒྱས་པར་བཤད་ཟིན་པའི། །འོག་ཏུ་བཤད་པས་འཁྲུག་འགྱུར་ན། །རྡོ་རྗེའི་ཚིག་རྐང་དེ་ཉིད་ཀྱི། །ཤེས་བྱེད་དེ་ཕྱིར་དེར་འགྱུར་རོ། །དེས་ན་གཞུང་
ཚོགས་ཇི་སྙེད་ཀྱི། །ལས་དང་པོ་ཞིག་དཀྲི་བའི་ཚེ། །ཉམས་ལ་སྤྲོ་བ་སྐྱེས་མཛད་ཀྱི། །ཁྲིད་ཀྱི་ཚུལ་དུ་དེར་མི་འཆད། །འོན་ཀྱང་སྣང་གསུམ་གཞུང་ཙམ་གྱིས། །ལམ་འབྲས་རྫོགས་པར་ཁྲིད་ནུས་པའི། །གང་ཟག་འགའ་ལ་
སྣང་གསུམ་གྱི། །སྐབས་སུ་དབང་བསྐུར་དོན་གྱིས་ཐོབ། །ཅི་ཕྱིར་ཞེ་ན་ཉམས་བཅོ་ལྔ། །ཁྲིད་ཀྱི་ཚུལ་དུ་འཆད་དགོས་ཤིང༌། །བདེ་བར་གཤེགས་པའི་བཤད་པ་ཡང༌། །རང་བྱིན་བརླབས་པར་འཆད་ཕྱིར་རོ། །འདི་ཡང་
4བཤད་པ་ཙམ་ཡིན་གྱི། །ལག་ལེན་ཁྲིད་ཀྱི་ཚུལ་དུ་ནི། །སུས་ཀྱང་བཤད་པ་མེད་པའི་ཕྱིར། །དཔེར་ན་སྣང་གསུམ་ཁྲིད་བོར་ནས། །རྒྱུད་གསུམ་ཉིད་ནས་བསྟན་ཆོག་པའི། །རིང་ཞིག་བཤད་ཀྱང་ལག་ལེན་དུ། །བྱས་ན་རང་ཚི
བཟོར་འགྱུར་བ་བཞིན། །སེམས་བསྐྱེད་ཁྲིད་རྣམས་རྫོགས་པའི་འོག །སྨོན་འཇུག་བླངས་པས་དཀྲུགས་འགྱུར་ན། །བྱང་ཆུབ་སེམས་དཔའི་སྤྱོད་པ་ལ། །འཇུག་པའི་གཞུང་གིས་ཀྱང་དེར་འགྱུར། །དོན་དམ་བྱང་ཆུབ་སེམས་
བསྒོམ་པ། །སྔགས་ལུགས་ཡིན་ཕྱིར་དབང་དགོས་ན། །སྔགས་ལས་བཤད་པའི་དོན་དམ་སེམས། །མདོ་སྡེ་རྒྱན་སོགས་ལས་ཀྱང་འབྱུང༌། །ལ་ལ་ངོ་བོ་ཉིད་མེད་སྨྲའི། །དོན་དམ་བྱང་སེམས་འདིར་བསྒོམ་ཟེར། །ལུགས་

ཀྱེ་རྡོར་ཆོས་སྐོར་
དེའི་སྟོང་པ་ཉིད་ལ་ནི། །དོན་དམ་བྱང་སེམས་སུ་མི་འཆད། །གཞན་དུ་རྒྱུ་དུས་དབང་བསྐུར་གྱི། །ཐོག་མར་འཁོར་འདས་དབྱེར་མེད་བཤད། །རྗེས་སུ་བཤད་པས་དཀྲུགས་འགྱུར་ན། །རྒྱུད་ལས་ཀྱང་ནི་དེར་ཐལ་ཏེ། །དབང་
བསྐུར་ནས་ནི་དེ་ཉིད་བཤད། །ཅེས་དང་ཕྱི་ནས་བཤད་པར་བྱ། །ཞེས་དང་རྗེ་བཙུན་ཉིད་ཀྱིས་ཀྱང༌། །དེ་ལྟར་བཤད་པ་ཡིན་ཕྱིར་རོ། །ཆོས་རྗེ་བླ་མས་ལམ་དུས་ཀྱི། །རྗེས་ལ་འཁོར་འདས་དབྱེར་མེད་བཤད། །རྒྱུ་དུས་གཉིས་
ཀྱི་བར་མཚམས་སུ། །ཁྱེད་ཀྱི་འཆད་པས་དཀྲུགས་ཤེ་ན། །དབང་བཞི་པོ་དང་རིམ་གཉིས་དང༌། །རྒྱུ་ལམ་འབྲས་བུ་ཐམས་ཅད་ལ། །དབྱེར་མེད་ལྟ་བས་རྒྱས་འདེབས་ཕྱིར། །འཆད་ཚུལ་ཀུན་ཀྱང་འཁྲུགས་པ་མེེད། །ངོ་བོ་
ཉིད་མེད་སྨྲ་བ་ཡི། །འཁོར་འདས་དབྱེར་མེད་འདི་མི་མཁོ། །ནམ་མཁའ་ལྟ་བུ་མེད་དགག་ཏུ། །རོ་གཅིག་པ་ཉིད་དེར་བཤད་ཕྱིར། །མེད་མི་རུང་བ་མ་ཡིན་པའི། །སེམས་བསྐྱེད་སྡོམ་པ་སོགས་འཆད་པས། །དཀྲུགས་ན་
སྔགས་ཀྱི་སྡོམ་པའི་རྟེན། །སེམས་བསྐྱེད་སྡོམ་པ་དགོས་མིན་ནམ། །ས་པཎ་གྱིས་མཛད་དེ་མི་དགོས། །ཤེ་ན་དབང་གི་ཆུ་བོ་ཡང༌། །རྗེ་བཙུན་རྩེ་མོ་མན་ཆད་ཀྱི། །མཛད་པ་དགོས་དེ་ཅི་ཡི་ཕྱིར། །ཕྱི་ཡི་བསྐྱེད་རིམ་གོམས་
རྗེས་སུ། །ནང་གི་བསྐྱེད་རིམ་འཆད་པ་ཡི། །ཐོག་མར་ལམ་དུས་དབང་བསྐུར་བ། །འདི་ཡང་དཀྲུགས་པ་ཡིན་ཞེས་ཟེར། །རྗེ་བཙུན་ཆེན་པོའི་གསུང་ལས་ནི། །འབྲས་བུ་རྡོ་རྗེ་འཛིན་པ་ཡི། །ལུས་ལ་ཡེ་ཤེས་པ་བཅུག་
534

আ
།ནས། །ལུས་དཀྱིལ་བསྒོམ་པ་མན་ངག་ཡིན། །ཞེས་གསུངས་པ་སོགས་ཤེས་བྱོས་ལ། །གསུང་ངག་རིན་ཆེན་འཆད་པ་དང༌། །ཉན་དང་གོམ་པ་ཡོད་ཙམ་མཆོག །ཡིན་ཕྱིར་ཕྱོགས་སུ་གཏོང་མི་
འཚལ། །ཞེས་པ་འདི་ཡང་བྲག་དཀར་བ། །སེམས་དཔའ་ཆེན་པོའི་ཞལ་གྱི་ངོར། །སྦྱར་བས་ཕྱོགས་འཛིན་ཞི་གྱུར་ཅིག །ཅེས་འདིའང་འབྲི་བོ་ཆོས་རྒྱལ་ལོ། མངྒཾ་ལཾ། ཞེས་པ་དེ་རྣམས་ཀྱིས་མཁས་པ་སྔ་རབས་པའི་དོགས་
སྤོང་བཤད་པ་བསྟན་ཟིན་ནས། གཉིས་པ་ཕྱིས་ཀྱི་མཁས་པའི་ལེགས་བཤད་ལས་འབྱུང་ཚུལ་བཤད་པ་ལ། དྲི་བའི་གསུང་བཀོད་པ། དེའི་ལན་བཤད་པ། ཡིན་ལུགས་འཐད་ལྡན་གྱི་ལེགས་བཤད་བཀོད་པ་དང་གསུམ། དང་
པོ་ནི་ས་སྐྱ་པའི་བསྟན་འཛིན་རྫོང་ལུགས་ཀྱི་བརྒྱུད་འཛིན་རྣམས་ཀྱི་གསུང་ངག་འཆད་པའི་སྣང་གསུམ་གྱི་སྔོན་དུ་རྒྱུ་དུས་ཀྱི་དབང་ངེས་པར་བསྐུར་དགོས་སོ་ཞེས་སྨྲ་བ་ལ། ངོར་ཕྱོགས་ཀྱི་བསྟན་འཛིན་གྱི་གཙུག་རྒྱན་ཨེ་ཝཾ་ཆོས་ི
ལྡན་གྱི་གདན་ས་བཅུ་པ་མཁས་པའི་དབང་པོ་དཀོན་མཆོག་ལྷུན་གྲུབ་ཀྱི་དྲི་བ་མཛད་པ་ལས་འདི་ལྟར། ༈ པྲ་སྟི། ཟབ་དོན་མདོ་དང་རྒྱུད་མཐུན་པར། །འཆད་པའི་རྗེ་བཙུན་ས་སྐྱ་པ། །ཡབ་སྲས་རྣམས་ལ་ཕྱག་བྱས་ནས། །
སྣང་གསུམ་སྔོན་དུ་དབང་བསྐུར་བ། །ངེས་པར་དགོས་ཞེས་ཁས་ལེན་པའི། །ལམ་འབྲས་པ་ལ་འདི་སྐད་དྲི། །ལམ་དེའི་གོ་རིམ་རྒྱུད་གཞུང་ནས། །བཤད་པའི་སྐལ་དམན་རིམ་འཇུག་དང༌། །སྐལ་བར་ལྡན་པ་གཅིག་ཆར་

བའི། །ལམ་རིམ་གཉིས་པོ་གང་ཡིན་དྲི། །དང་པོ་ལྟར་ན་ཁྲིད་ཚུལ་དེའི། །སྔོན་འགྲོ་འཁོར་བའི་ཉེས་དམིགས་དང༌། །དལ་འབྱོར་རྙེད་དཀའ་བྱམས་སྙིང་རྗེ། །བྱང་ཆུབ་སེམས་བསྐྱེད་ལ་སོགས་པ། །ཚད་ལྡན་གོང་མས་
བཤད་ཀུན་ཆད། །ཆད་པ་མིན་ན་གོ་རིམ་ནོར། །ངེས་པར་འབྱུང་བའི་བློ་ཙམ་ཡང་། །མ་སྐྱེས་པ་དེ་སྔགས་ལམ་དུ། །ཅི་དགར་འཇུག་པ་རྒྱུད་ལས་བཀག །ཕྱི་མ་ལྟར་ན་སྣང་བ་གསུམ། །ངེས་པར་ཅན་དུ་སྟོན་པ་ལྷག །
ལྷག་པ་མིན་ན་རྣམ་གཞག་འཆོལ། །ཐུན་མོང་ལམ་གྱི་སྔོན་འགྲོ་རུ། །དབང་བསྐུར་ངེས་པར་དགོས་པ་མཚར། །སྣང་གསུམ་ཐུན་མོང་ལམ་མིིན་ན། །སྔགས་ལམ་ཁོ་ནར་འདོད་ནུས་སམ། །ནུས་ན་མདོ་རྒྱུད་ཐམས་ཅད་ཀྱི། །
སྙིང་པོ་བསྡུས་པ་ཡིན་ནོ་ཞེས། །སྨྲ་བ་ནེ་ཙོའི་འདོན་པ་སྟེ། །མདོ་སྡེའི་སྙིང་པོ་གང་ལ་བྱེད། །སྔགས་ལམ་ཡིན་ན་སྨིན་གྲོལ་ལས། །གཞན་མེད་སྨིན་བྱེད་ཡིན་ནམ་ཅི། །གྲོལ་ལམ་ཡིན་ན་ལྟ་བ་ཡིས། །རྒྱས་འདེབས་རིམ་
གཉིས་འཁོར་བཅས་ལས། །རྒྱུད་གཞུང་ཀུན་ནས་བཤད་པ་མེད། །རིམ་གཉིས་གང་དུ་འདུ་བ་སྨྲོས། །ཁྲིད་ཚུལ་གཉིས་ཀ་མ་ཡིན་པའི། །ལམ་འབྲས་ཕུང་པོ་གསུམ་པ་ཞིག །རྒྱུད་གཞུང་དགོངས་པར་འཆད་ནུས་སམ། །
སྣང་གསུམ་ལམ་གྱི་གཞི་བཅའ་དང༌། །རང་རྐང་ཚུལ་དུ་འཆད་པ་ཡི། །ཁྱད་པར་གང་ཡིན་གསལ་བར་སྨྲོས། །གཞི་བཅའ་ཞེས་པའི་ངེས་ཚིག་ཅི། །གཞན་ཡང་བྲ་སྟོན་ཞུས་ལན་ལས། །འབྱུང་བའི་ལམ་རིམ་ལམ་འབྲས་
536

আ
།དང༌། །རྒྱུད་གསུམ་དང་ནི་མདོ་རྒྱུད་སྤྱིའི། །ལམ་རིམ་གསུམ་པོ་གང་དུ་འཚལ། །དང་པོ་ལྟར་ན་སྣང་གསུམ་གྱི། །སྔོན་དུ་དབང་བསྐུར་བཤད་འདུག་གམ། །གཉིས་པ་ལྟར་ན་ཚུལ་དེ་དང༌། །
འགལ་བའི་ལམ་འབྲས་རྒྱུད་གསུམ་ནས། །བཤད་པ་མིན་པར་ཁས་ལོངས་ཤིག །ཕྱི་མ་ལྟར་ན་ལམ་འབྲས་དང་། །མི་མཐུན་ལམ་དེ་མདོ་རྒྱུད་ཀྱི། །དགོངས་པར་གྲུབ་ཕྱིར་ལམ་འབྲས་ཀྱི། །གོ་རིམ་དེ་འདྲ་གང་ནས་བྱོན། །
མདོ་རྒྱུད་ཀུན་དང་མི་མཐུན་པའི། །ལམ་དེ་གོང་མའི་དགོངས་པ་ཞེས། །སྨྲ་བ་དེ་དག་གད་མོའི་གནས། །མདོར་ན་བྲ་སྟོན་ཞུས་ལན་དང༌། །མཐུན་པའི་ཉམས་ལེན་ཁུང་མ་ཞིག །གངས་ཅན་འདི་ན་ཡོད་དམ་མེད། །ཡོད་ན་
དེ་ཡི་མཚན་གཞི་དྲི། །མེད་ན་ཚུལ་དེ་བཤད་པ་ལ། །དགོས་པ་ཅི་ཞིག་ཡོད་དམ་དྲི། །དེ་སྐད་འདི་ནི་ས་སྐྱ་པའི། །རྗེ་བཙུན་རྣམས་ལ་རྨོངས་དད་ཙམ། །མིན་པ་ཤེས་ནས་དད་ཐོབ་པའི། །སྡོམ་བརྩོན་རྣམས་ལ་དྲིས་པ་ཚེ
ཡིན། །ཟབ་དོན་རྟོག་གེའི་དུག་ཆུ་ཡིས། །ལོག་པར་འཆད་པའི་སྐྱེ་བོ་དང༌། །རྒྱུད་དོན་སྣང་བ་དང་བྲལ་བའི། །ལམ་འབྲས་པ་ལ་ཅི་ཆ་ཡོད། །གང་ཞིག་འདི་ན་རི་དྭགས་ལྟེ་བ་ཡི། །དྲི་ཞིམ་དགྲ་བོར་འཛིན་པའི་མིག་གིས་
ཐོས། །ཀུན་རྨོངས་དུག་གིས་ངེས་པར་མྱོས་པ་དག །ཞི་དུལ་དམ་པའི་སྤྱོད་པས་དགེ་གྱུར་ཅིག །ཅེས་ས་མོ་གླང་གི་ལོ་ཨེ་ཝཾ་གྱི་རི་ཁྲོད་ནས་དྲིས་ཤིང་བརྟགས་པའི་རབ་ཏུ་བྱེད་པ་འདིས་ཀྱང་གསུང་ངག་རིན་པོ་ཆེའི་བསྟན་པ་

ཀྱེ་རྡོར་ཆོས་སྐོར་
ཕྱོགས་ཐམས་ཅད་དུ་དར་ཞིང་རྒྱས་པའི་རྒྱུར་གྱུར་ཅིག ཅེས་པ་དེ་རྣམས་ཀྱི་དྲི་བའི་གསུང་བཀོད་པ་བསྟན་ཟིན་ནས།། ༈ །།གཉིས་པ་དེའི་ལན་བཤད་པ་ནི། ས་སྐྱ་པའི་བསྟན་འཛིན་རྫོང་ལུགས་པ་ཀུན་གྱི་གཙུག་རྒྱན་དམ་
པ་རྡོ་རྗེ་གདན་པ་ཆེན་པོ་ཀུན་དགའ་རྣམ་རྒྱལ་གྱི་དངོས་སློབ་ཆོས་ཀྱི་རྗེ་བྱང་ཆུབ་དབང་རྒྱལ་གྱིས་གོང་གི་དྲི་བའི་ལན་འདེབས་མཛད་པ་ལས་འདི་ལྟར། ན་མཿསངྒུ་རུ་པཱ་ད་ཡ། གསུང་གི་དབང་ཕྱུག་འཇམ་པའི་དབྱངས། །རྣམ་
འཕྲུལ་ས་སྐྱའི་རྗེ་བཙུན་དང༌། །དབྱེར་མེད་རྡོ་རྗེ་གདན་པ་ལ། །སྒོ་གསུམ་གུས་པས་ཕྱག་བགྱི་འོ། །སྙན་བརྒྱུད་ཟབ་མོ་ལྷ་ཡི་ལམ། །བློ་གྲོས་གཤོག་བྲལ་མ་བགྲོད་དེ། །ཐོས་ཆུང་བུང་བ་རང་གི་ཁྱིམ། །བུམ་ནང་ནམ་མཁར་
ཆགས་པ་དག །རང་བློས་སྦྱར་བའི་དྲི་བའི་ཚིག །འབྲེལ་མེད་ཟར་ཟིར་འདི་སྐད་སྨྲ། །དེ་ལ་དྲི་ཚིག་དང་པོ་ནི། །སྣང་གསུམ་སྔོན་དུ་དབང་བསྐུར་བ། །ངེས་པར་དགོས་ཞེས་ཁས་ལེན་པའི། །ལམ་འབྲས་པ་ལ་འདི་སྐད་
དྲི། །ལམ་དེའི་གོ་རིམ་རྒྱུད་གཞུང་ནས། །བཤད་པའི་སྐལ་དམན་རིམ་འཇུག་དང༌། །སྐལ་བར་ལྡན་པ་གཅིག་ཅར་བའི། །ལམ་རིམ་གཉིས་པོ་གང་ཡིན་དྲི། །དང་པོ་ལྟར་ན་ཁྲིད་ཚུལ་དེ། །སྔོན་འགྲོ